
שלום רב,
                                     

הנדון: בקשה לקבלת מידע מכוח חוק חופש המידע, תשנ"ח 1998 – 
איזור תעשייה כרמיאל – הוצאות פיתוח
סימוכין: פנייתכם מיום 21.11.19
ראשית , תודה על פנייתך בנושא שבנדון.
במכתבך, ביקשת לקבל את כל הסכמי הפיתוח הרלוונטיים לגוש 19160, חלקות:21,31,44, 46-48, 50-51 בעיר כרמיאל ו/או כל אישור אחר בדבר ביצוע תשלום של דמי פיתוח בגין המקרקעין הנ"ל.
בקשתך לקבלת המידע הועברה ליחידה המקצועית הרלוונטית, במקרה דנן, מינהל אזורי תעשייה (להלן: "היחידה").
בהתאם לעדכונו של סגן מנהל היחידה המקצועית, מר xxxxxxx, אשר אף נמסר לך בשיחה טלפונית אותה ניהלתם ביום 8.12.19,  המידע המבוקש איננו מצוי במשרד.
על כן ובהתאם לסע' 8 (3) בחוק חופש המידע, התשנ"ח-1998:
8.    רשות ציבורית רשאית לדחות בקשה לקבלת מידע באחד מאלה:
(3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;

משרדנו לא יוכל להיעתר לבקשתך.
למען הסדר הטוב, מובאת בזאת התייחסותו המפורטת של מר xxxxx, כפי שהוצגה לפניך בשיחתכם הטלפונית:
המגרשים המדוברים נמצאים בבעלות חברת  xxxxובהם פועלות חברות אחדות בשכירות.
מדובר בהקצאות קרקע לפני שנת 1993. אין בידי היחידה המקצועית מידע למי הוקצו קרקעות אלה במקור ולפיכך היחידה לא מוצאת תיקי יזמים על מנת לבדוק האם ולמי שולמו הוצאות פיתוח.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר בעתיד.








בברכה
יוסי זולפן,

  הממונה על חוק חופש המידע
   משרד הכלכלה והתעשייה

















העתק:    מר xxxxxx, סגן מנהל מינהל איזורי תעשייה      
עו"ד אמל כולאב, הלשכה המשפטית 		

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

